Diari Oficial de la Generalitat Valenciana


Sumari del DOGV 6363, del 27-09-2010 (2010/9913)

Notificació de la sentència dictada en el judici verbal de desnonament per falta de pagament número 858/2010.
-------------------------------------------------------------------------------------------------------------

### Dades del document

Número de DOGV
:   6363

Data del DOGV
:   27-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9913


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal de desnonament per falta de pagament número 858/2010. [2010/9913]  
Judici verbal (desnonament per falta de pagament ) 000858/2010  
Demandant: Carlos Sanz de Bremond Noriega.  
Procurador: M.ª Carmen Linares Beltrán.  
Demandat: Dragomir Marinescu i Camelia Rad.  
Procurador: -  
Alexandre Ros Ros, secretari d'aquesta ciutat i partit, faig saber:  
Que en el judici a què s'ha fet referència més amunt s'ha dictat la sentència de data 24 de juny de 2010, que té l'encapçalament i la dispositiva que, literalment, són com segueix:  
«Jutjat de Primera Instància número 4 de Castelló de la Plana  
Procediment: Judici verbal número 858/2010 (desnonament i reclamació de rendes).  
Sentència número 142/2010  
Castelló de la Plana, 24 de juny de 2010.  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist davant meu aquestes actuacions de judici verbal per desnonament i reclamació de rendes, promogudes per la procuradora Carmen Linares Beltrán, en nom i representació del lletrat i part Carlos Sanz de Bremond Noriega, contra Dragomir Marinescu i Camelia Rad (ambdós declarats en rebel·lia), sobre la base dels següents:  
Antecedents de fet:  
Primer. En data 7 d'abril del 2010, la procuradora Carmen Linares Beltrán, en la representació ja esmentada de Carlos Sanz de Bremond Noriega, va presentar demanda de judici verbal de desnonament per falta de pagament i reclamació de rendes contra Dragomir Marinescu i Camelia Rad.  
Segon. Mitjançant la interlocutòria de 26 d'abril del 2010, es va disposar admetre a tràmit la demanda i, d'acord amb el que disposa l'article 440 de la Llei d'Enjudiciament Civil, citar les parts per a la celebració de la vista, fent saber a la part demandada que si no compareixia a la vista, es declararia el desnonament sense cap altre tràmit.  
Tercer. El judici ha tingut lloc el dia en què es dicta la present resolució, va comparéixer de forma deguda la part actora i es van presentar a la sala els demandats sense la deguda representació processal i direcció lletrada, malgrat haver sigut advertida a aquest efecte, per la qual cosa ha sigut declarada en rebel·lia.  
A la mateixa vista, la part actora ha sol·licitat que la sentència incloga la condemna al pagament de les rendes vençudes amb posterioritat a la presentació de la demanda.  
Una vegada rebut el plet a prova i practicada amb el resultat que consta en les actuacions, aquestes van quedar vistes per a sentència, i es van observar en la tramitació d'aquest procediment totes les prescripcions legals.  
Fonaments de dret  
Primer. La part actora exerceix en aquest procediment una acció de desnonament de finca urbana per falta de pagament de la renda estipulada i la reclamació de les rendes degudes. Davant de l'incompliment de l'obligació principal de l'arrendatari, que és el pagament de la renda, la llei concedeix a l'arrendador la possibilitat de sol·licitar la resolució del contracte d'arrendament i la recuperació del bé, sol·licitud que es decidirà en judici verbal (article 250 de la Llei d'Enjudiciament Civil), amb les especialitats establides en els articles 439, 440, 443 i 444 de la Llei d'Enjudiciament Civil.  
Aquestes pretensions es fonamenten en el fet que les parts hui litigants van subscriure, Carlos Sanz de Bremond Noriega, com a arrendador i els demandats Dragomir Marinescu i Camelia Rad de part arrendatària, en data 23 de juny de 2008, contracte d'arrendament per a ús diferent d'habitatge, sobre local siti a Castelló de la Plana, carrer de Crevillent, número 5, baixos, per una renda mensual de 400 euros, que posteriorment es va reduir a 300 euros, sobre la qual es produeix la corresponent quota d'IVA (16%, 48 euros), i es dedueix la preceptiva retenció a l'efecte de l'IRPF (18%, 54 euros) que els arrendataris han de deixat de pagat des del mes de juliol de 2009, per la qual cosa la renda que es deu en el moment d'interposar la demanda fa una suma de 2.940 euros. A aquesta suma cal afegir les rendes reportades després de la interposició de la demanda, fins a la data de la celebració de la vista, és a dir, les dels mesos de maig i juny de l'any en curs. La renda roman invariada tret de l'augment de la retenció de l'IRPF, que ha passat a ser del 19%. Així, doncs, la suma total que es deu en concepte de rendes en el moment de la celebració de la vista arriba a 3.510 euros.  
En prova de tot el que s'afirma en l'escrit de demanda, s'hi adjunta: el contracte d'arrendament (document número 2), document d'esmena d'error quant a la determinació del termini de vigència (document número 3), i escrit on es plasma l'acord de reducció de la renda (document número 4).  
Segon. Citades les parts a judici, els demandats, que s'han presentat a la sala de vistes, no ho han fet de la forma deguda, amb la corresponent representació processal, ni sota la pertinent direcció lletrada, i s'han situat en posició de rebel·lia processal, per la qual cosa, segons el que disposa l'article 440.3 de la Llei d'Enjudiciament Civil, resulta procedent dictar sentència que dispose la resolució del contracte amb el consegüent desnonament.  
Tercer. Pel que fa a l'acció acumulada de reclamació de rendes vençudes i sense perjudici del que estableix el fonament anterior, els demandats, preguntats respecte d'això, no sols han reconegut els documents de la demanda que els han estat exhibits, sinó que, a més, han admés l'impagament que se'ls atribueix de contrari.  
Atés que es deuen les rendes objecte de reclamació, sent-ne el pagament de la renda la principal obligació de l'arrendatari (articles 1543 i 1555 del Codi Civil i 35 i 27.2.a de la Llei d'Arrendaments Urbans), pertoca la condemna dels demandats a pagar les rendes mensuals vençudes fins a la data de presentació de la demanda, l'import de les quals fa la suma de 2.940 euros en aplicació dels esmentats preceptes i dels articles 1.258 i 1901 del Codi Civil.  
Quart. La part actora reclama igualment en aquest procés el pagament dels lloguers de la finca arrendada a la demandada vençudes després de la presentació de la demanda, fins a la data de celebració de judici al pagament de les quals han de ser igualment condemnats els demandats, així com a aquelles que es produïsquen fins a la recuperació de la possessió, ja que l'obligació de pagament del lloguer té la consideració d'una obligació de prestació periòdica («condemna de present a una prestació futura»); i l'esperit de la Llei d'Arrendaments de 1994 persegueix d'evitar múltiples reclamacions a la mateixa persona, cosa que autoritzen els articles 148.2, 1099, 1124.3 i 1128 del Codi Civil per a altres supòsits i 220 de la Llei d'Enjudiciament Civil. Així, doncs, fins i tot una vegada extingit el contracte d'arrendament, cal reconéixer el dret de la part arrendadora a ser indemnitzada pels danys i perjudicis causats per l'ocupació indeguda de l'immoble. En tot cas.  
Cinqué. Segons resulta de l'article 1101 del Codi Civil, queda subjecte a indemnització dels danys i perjudicis causats qui contravinga el tenor de l'obligació contreta per incórrer en morositat en el seu compliment; mora que comença, d'acord amb l'article precedent 1.100, des de l'exigència judicial o extrajudicial de la prestació pel creditor. Atés que l'obligació consisteix en el pagament d'una quantitat de diners, aquella indemnització s'identifica per l'article 1108 del mateix cos legal, per al cas de mora, amb la quantia dels interessos convinguts, i si no n'hi haguera, amb l'interés legal. De la conjunta aplicació dels tres preceptes esmentats es desprén que les quantitats que per aquesta sentència es declaren que es deuen produiran l'interés legal des de la data de la interposició de la demanda, que incrementarà en 2 punts l'esmentat rèdit des de la data de la present resolució fins a la seua completa execució, tal com estableix l'article 576 de la Llei d'Enjudiciament Civil. Les quantitats vençudes o reportades després de la interposició de la demanda, només produiran interessos des de la seua exigibilitat.  
Sisé. D'acord amb el que disposa l'article 394.1 de la Llei d'Enjudiciament Civil, les costes processals s'imposen a la part demandada atés que s'han estimat les pretensions de l'actora de forma íntegra.  
Atesos els preceptes esmentats i tots altres que hi són aplicables de manera general i pertinent.  
Dispositiva  
Estime íntegrament la demanda interposada per la procuradora Carmen Linares Beltrán, en nom i representació del lletrat i part Carlos Sanz de Bremond Noriega, contra Dragomir Marinescu i Camelia Rad:  
1. Declare resolt per no haver pagat les rendes i quantitats assimilades el contracte d'arrendament que lligava les parts i que tenia per objecte el local siti a Castelló de la Plana, carrer de Crevillent, número 5, baixos.  
2. Condemne els demandats a sotmetre's a aquesta resolució i deixar lliure, vàcua i a disposició de la part actora l'immoble a què es fa referència, i s'ha assenyalat a aquest efecte el dia 9 de setembre de 2010, a les 10.00 hores, perquè se'n procedisca al llançament, que tindrà lloc sense més tràmit, és a dir, sense necessitat que se sol·licite per la part actora l'execució del pronunciament de la sentència relatiu al llançament.  
3. Condemne els demandats a pagar a l'actora la suma de tres mil cinc-cents deu euros (3.510 euros) en concepte de rendes impagades fins a la data de la present resolució, més les rendes que vencen fins al lliurament de la possessió de la finca, i es pren com a base de la liquidació de les rendes futures l'import de l'última mensualitat reclamada en presentar la demanda, que va pujar a 300 euros al mes, sobre la qual es reportarà la corresponent quota d'IVA (16%, 48 euros), i es deduirà la preceptiva retenció a l'efecte de l'IRPF (19%, 57 euros). Més els interessos legals.  
4. Condemne els demandats a pagar les costes processals causades.  
Notifiqueu aquesta resolució a les parts en els termes disposats i advertiu-los que s'hi pot interposar un recurs d'apel·lació, que s'ha de preparar mitjançant un escrit adreçat a aquest Jutjat, dins del termini de cinc dies hàbils des que es notifique la resolució i amb els requisits de l'article 457 de la Llei d'Enjudiciament Civil; caldrà constituir el dipòsit exigit per la disposició addicional 15a de la Llei Orgànica del Poder Judicial, introduïda por la Llei Orgànica 1/2009, de 3 de novembre.  
Expediu un certificat d'aquesta resolució i uniu-lo a les actuacions, i incloeu l'original en el llibre de sentències.  
Aquesta és la meua sentència, que pronuncie, mane i firme».  
La sentència anterior ha sigut llegida i publicada pel jutge que la subscriu, mentre estava constituït en audiència pública, en el dia de la seua data; de la qual cosa, hui, en done fe.  
Castelló de la Plana, 30 de juliol de 2010.- El secretari: Alexandre Ros Ros.